وی وی ایس لکشمن

ونگی پاورپو وینکٹ سائی لکشمن (پیدائش: 1 نومبر 1974ء) بھارت کے سابق کرکٹ کھلاڑی ہیں۔ انھیں وی وی ایس لکشمن کے طور پر جانا جاتا ہے۔ فی الحال وہ تبصرہ نگار (کمنٹیٹر) ہیں۔ وہ دائیں ہاتھ کے بلے باز تھے اور انھیں ایک خاص انداز کے شاٹ کھیلنے کے لیے جانا جاتا تھا۔ وہ مڈل آرڈو میں کھیلتے تھے۔ انھیں کچھ یادگار میچ بچاو اور میچ جتاو بلے بازیوں کے لیے بھی یاد کیا جاتا ہے۔ وہ پچھلے بلے بازوں کو خوب مدد کرتے تھے اور ان کے ساتھ مل کر پاری سنبھال لیتے تھے۔ یہ ان کی ایک الگ خاصیت تھی جو انھیں بقیہ تمام کرکٹروں میں ممتاز کرتی ہے۔ 2001ء میں آسٹریلیا کرکٹ ٹیم کے خلاف ایڈن گارڈنز میں ان کی 281 رنوں کی پاری بھارتی کرکٹ کی ایک یادگار پاری ہے بلکہ اسے ٹیسٹ کی سب سے بہترین پاری کہا جاتا ہے۔ 2011ء میں حکومت ہند نے انھیں بھارت کا چوتھا بڑا شہری اعزاز پدم شری اعزاز سے نوازا۔ انھوں نے اپنے کرکٹ کیرئر میں 100 ٹیسٹ مقابلے کھیلے لیکن انھیں کبھی کرکٹ عالمی کپ میں کھیلنے کا موقع نہیں ملا۔ گھریلو کرکٹ میں انھوں نے حیدرآباد کی نمائندگی کی۔ وہ انگلش کاؤنٹی میں لنکاشائر کے لیے بھی کھیلے۔ انھوں نے انڈین پریمیئر لیگ کے افتتاحی سیزن میں دکن چارجرز کی کپتانی کی۔
2002ء میں انھیں کرکٹ کھلاڑی آف دی ایئر کا خطاب ملا۔ 2012ء میں انھوں نے کرکٹ کی دنیا کو الوداع کہ دیا۔
ذاتی زندگی
ان کی ولادت حیدرآباد، دکن، آندھرا پردیش میں ہوئی۔ لکشمن کے والدین وجئے واڑہ کے معروف ڈاکٹر ہیں۔ والد ڈاکٹر شانتارام اور والدہ ڈکٹر ستیہ بھام ہیں۔ وہ دوسرے صدر بھارت سروپلی رادھا کرشنن کے تیسری پشت کے بھتیجے بھی ہیں۔ ان کی تعلیم حیدرآباد کے لٹل فلاور ہائی اسکول میں ہوئی۔ انھوں نے طب میں تعلیم حاصل کی مگر کرکٹ میں اپنی قسمت آزمانے کا فیصلہ کیا۔ ان کی شادی 16 اکتوبر 2004ء کو جی آر شیلجا سے ہوئی۔ وہ گنٹور کی رہنے والی ہیں۔ ان کی دو اولادیں ہیں- بیٹا سروجیت اور بیٹی اچنتیہ۔

 مزید دیکھیے 
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست

 حوالہ جات 

 بیرونی روابط 


زمرہ:1974ء کی پیدائشیں
زمرہ:ارجنا اعزاز یافتگان
زمرہ:انڈین پریمیئر لیگ کے کوچ
زمرہ:بقید حیات شخصیات
زمرہ:بھارت کے کرکٹ کھلاڑی
زمرہ:بھارت کے ٹیسٹ کرکٹ کھلاڑی
زمرہ:بھارتی ایک روزہ کرکٹ کھلاڑی
زمرہ:بھارتی کرکٹ کوچ
زمرہ:تیلگو شخصیات
زمرہ:حیدرآباد، بھارت کے کھلاڑی
زمرہ:دکن چارجرز کے کرکٹ کھلاڑی
زمرہ:سال کے بہترین وزڈن کرکٹ کھلاڑی
زمرہ:کامنز زمرہ جس کا ربط ویکی ڈیٹا پر ہے
زمرہ:کرکٹ کھلاڑی جنہوں نے فلموں میں اداکاری کی
زمرہ:لنکاشائر کے کرکٹ کھلاڑی
زمرہ:بھارتی کرکٹ مبصرین
زمرہ:کھیلوں میں پدم شری وصول کنندگان
زمرہ:ساؤتھ زون کے کرکٹ کھلاڑی
زمرہ:حیدرآباد کے کرکٹ کھلاڑی
زمرہ:بھارتی کرکٹ منتظمین